Orol kráľovský

Orol kráľovský môže byť aj starší názov časti dnešného druhu orol skalný, pozri pod orol skalný.

Orol kráľovský (lat. Aquila heliaca) je druh z čeľade jastrabovité. Obýva centrálnu a západnú palearktickú oblasť od južnej Moravy a Rakúska na východ po Bajkal. Na území Slovenska a Maďarska žije mierne izolovaná populácia viac než 80 párov. Podľa Medzinárodnej únie na ochranu prírody a prírodných zdrojov orol kráľovský patrí medzi zraniteľné druhy, trend celkovej populácie je klesajúci, európska populácia tvorí približe 30% z celkovej a má stúpajúci trend (kvôli stúpajúcej plodnosti aj imigrácie). Podľa posledných informácií by mali byť stavy v Ruska a v Kazachstane stabilné, lokálne i stúpajúce. Tieto informácie treba potvrdiť, pretože sa predpokladá skôr pokles následkom hrozieb na hniezdiskách. Dovtedy sú jeho populácie hodnotené z opatrnosti ako klesajúce.

 Výskyt a stav na Slovensku 
Odhadovaný počet hniezdiacich párov v rokoch 19801999 bol 35 – 40, zimujúcich jedincov 20 – 50. Veľkosť populácie i územie na ktorom sa vyskytoval vykazovali výrazný nárast viac ako o 50 %. Ekosozologický status v roku 1995 E – ohrozený druh. V roku 1998 EN:B3, D, EN – ohrozený. V roku 2001 EN - ohrozený. Európsky ochranársky status SPEC1 – druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia E – ohrozený druh.

Odhadovaný počet hniezdiacich párov v rokoch 20082012 bol 3540 párov. Krátkodobý trend i veľkosť územia na ktorom hniezdil za posledných 12 rokov (20002012) aj z pohľadu dlhodobého trendu od roku 1980 (19802012) boli stúpajúce. V roku 2014 EN D - silne ohrozený. 

Odhadovaný počet hniezdiacich párov v rokoch 20132018 bol 75  85 párov. Krátkodobý trend i veľkosť územia na ktorom hniezdil za posledných 12 rokov (20072018) aj z pohľadu dlhodobého trendu od roku 1980 (19802018) boli stúpajúce. 

 Ochrana 
Je zákonom chránený – druh európskeho významu, so spoločenskou hodnotou 40 000 €.

 Galéria 

 Referencie 

 Iné projekty 

 Externé odkazy 



Kategória:Jastrabovité
Kategória:Vtáky na Slovensku
Kategória:Zraniteľné druhy